Škoda Yeti

Škoda Yeti je model automobilu, ktorý sa vyrábal vo výrobnom podniku v Kvasinách od 22. kalendárneho týždňa roku 2009 do roku 2017. Štúdiu tohto vozidla predstavila v roku 2005 spoločnosť Škoda Auto na ženevskom autosalóne. Koncept tohto automobilu bol predstavený v dvoch variantoch – Yeti (modré SUV) a Yeti II (oranžový kabriolet s kombináciou pevnej a plátenej strechy, predstavený v roku 2005 na autosalóne vo Frankfurte). Zaujímavosťou je, že dizajnéri pri výrobe modrého konceptu zabudli na vnútorné spätné zrkadlo. Ešte týždeň pred predstavením nového modelu sa na internete objavili fotky vyhotovené pri skúškach.
Na Slovensku sa predáva od 4.9.2009
Výroba automobilu.
Škoda Yeti vyrábaná českou automobilkou Škoda Auto je 5 – dverové SUV, ktoré bolo na trh uvedené v roku 2009 a neskôr predstavené na Ženevskej Motor Show. výroba automobilu zaznamenala až 100 000 predaných kusov vozidla do polovice roku 2011. Výroba Škody Yeti sa sústredí najviac v českom meste Kvasiny, ale aj v Oskemene v Kazachstane či v Solomonove na Ukrajine. Výroba automobilu je dostupná v troch verziách a to: Experience, Ambition a Track. Predaj automobilu sa sústreďuje najviac vo Veľkej Británií ako aj Indii, kde sa vyrába v prevedeniach: Active, Ambition a Elegance
Výbava.
Škoda Yeti, ktorej výroba vychádza prevažne z platformy Volkswagen A5, kladie dôraz na objem úložného priestoru, čo umožňuje sklopenie zadných sedadiel a tým zväčšenie batožinovej plochy až na 1760 litrov. V bezpečnostných testoch NCAP dosiahla Škoda Yeti maximálny počet piatich hviezdičiek. Vysokú bezpečnosť zaručujú systémy ABS, HBA, ASR a ESP ako aj 11 airbagov – dvojité predné, predné bočné, okenné, zadné bočné a tiež kolenné airbagy pre vodiča.
Ocenenia.
Škoda Yeti sa pýši viacerými oceneniami. Jedným z nich je cena populárneho internetového magazínu Honestjohn, kde vyhrala cenu auta roka, alebo cena magazínu Top Gear kde vozidlo vyhralo ocenenie – Najlepšie rodinné auto – Best family car. 
Motory.
Vozidlo disponuje dvojakým typom štvorvalcových motorov a to na diesel a benzín, ktoré pracujú s technológiou vstrekovania paliva. Oba typy motorov spĺňajú štandardy Euro 5. Benzínové motory sú k dispozícií: 1.2 L s výkonom 77 kW, 1.4 L s výkonom 90 kW a 1.8 L s výkonom 118 kW. Všetky motory sa vyrábajú s pohonom 4 x2 alebo 4 x 4.
Vnútorný dizajn auta dopĺňa 6 – stupňová manuálna prevodovka, avšak u modelov s pohonom vpredu a s výkonom motora 81 kW nájdeme 5 – stupňovú manuálnu prevodovku. Pre verziu 1.2 je dostupná aj 7 – stupňová prevodovka s názvom Direct – Shift – Gearbox (DSG) dodávaná od sesterskej spoločnosti Volkswagen.
Stupne výbavy.
V základnej výbave ponúka Yeti 4 airbagy (vodiča, spolujazdca, bočné), možné je doobjednať aj hlavové a kolenný airbag vodiča. Samozrejmosťou je systém ABS, ESP. Podobne ako Roomster aj tu sa nachádza koncept zadných sedadiel VarioFlex. Od základu sú štandardom sú elektricky ovládané vonkajšie spätné zrkadlá, predné okná, či centrálne zamykanie.
Motorizácia.
Všetky motory sú preplňované a spĺňajú emisné normy Euro 5. Zážihové motory 1.2 TSI a 1.4 TSI sú určené iba pre vozidlá s predným náhonom. Najslabší vznetový motor 2.0 TDI CR je možné kombinovať s predným náhonom aj náhonom na obe nápravy. Ostatné motory sú určené pre náhon 4 × 4.